ОТЧЕТЕН ДОКЛАД

ЗА ДЕЙНОСТТА НА
РАЙОНЕН СЪД- МАЛКО ТЪРНОВО
ПРЕЗ 2018 ГОДИНА

Настоящият отчетен доклад за дейността на Районен съд - Малко Търново се
изготви на основание чл.80, ал. 1, т. 12 от Закона за съдебната власт.

Основание за направените изводи за дейността, са сведенията в годишните
статистически отчети през последните три години.

1. КАДРОВА ОБЕЗПЕЧЕНОСТ

Утвърденото щатно разписание за 2018 година на Районен съд- Малко Търново включва 9 длъжности:

-двама магистрати: административен ръководител- председател и съдия;

-един съдия по вписванията

-един държавен съдебен изпълнител

-петима съдебни служители, от които

-две длъжности обща администрация : гл. счетоводител, адм. секретар и

-три длъжности специализирана администрация: съдебен секретар, съдебен деловодител и прозовкар.

1.БРОЙ НА РАБОТЕЩИТЕ СЪДИИ, ДЪРЖАВНИ СЪДЕБНИ
ИЗПЪЛНИТЕЛИ И СЪДИИ ПО ВПИСВАНИЯТА

В Районен съд - Малко Търново през 2018 г. са работили двама съдии:

-**съдия Чанко Петков Петков** - Административен ръководител- Председател на Районен съд - Малко Търново, първи мандат, с ранг „ съдия във ВКС и ВАС“;

-**съдия Пламен Маринов Дойков**.

През отчетната 2018 година, съдия Чанко Петков отработи 11 месеца, т. к. имаше 1 месец отсъствие по болест.

 При оперативна необходимост по искане на Председателя на Районен съд- Средец и на основание Заповед № 1081 / 27.11.2017 г. на Председателя на Окръжен съд- Бургас, съдия Дойков беше командирован в Районен съд - Средец за времето от 01 януари 2018 г. до 30 юни 2018г. Командировката на съдия Дойков бе продължена до 31. 12. 2018 г. включително със Заповед № 554 от 14. 06. 2018 г. на Председателя на Окръжен съд – Бургас. Съдия Дойков през отчетния период е работил в Районен съд – Малко Търново, само през времето на заместване на съдия Петков при ползване на отпуск по болест и платен годишен отпуск.

Като съдия по вписванията в Районен съд-Малко Търново до 14 февруари 2018 г. включително, работи г-н Тихомир Цветанов Костов. По свое желания и със заповед на Министъра на правосъдието, съдия по вписванията Костов бе преместен в Софийски районен съд, поради което от 15 февруари 2018 год. длъжността на съдията по вписванията бе свободна.

След проведен конкурс по документи от Министъра на правосъдието, свободната длъжност „ съдия по вписванията“ бе заета „ за определено време – до заемане на длъжността въз основа на конкурс“ от г-жа Донка Янкова Русинова, която встъпи в длъжност на 10 април 2018 г.

За времето от 15 февруари 2018 г. до 09 април 2018 г. функциите на съдията по вписванията се изпълняваха от съдия Чанко Петков.

Длъжността на държавния съдебен изпълнител в Районен съд-Малко Търново дълги години бе свободна и това се промени на 26 март 2018 год., когато след проведен конкурс по документи от Министъра на правосъдието същата бе заета „ за определено време – до заемане на длъжността въз основа на конкурс “ от г-н Славей Славчев Хардалов.

За времето от 01 януари 2018 г. до 25 март 2018 г. включително, функциите на държавен съдебен изпълнител се изпълняваха от съдия Чанко Петков.

1. БРОЙ НА СЛУЖИТЕЛИТЕ

Общата численост на администрацията на съда през отчетната 2018 г. е от 5
щатни бройки - главен счетоводител, административен секретар, съдебен секретар, съдебен деловодител и призовкар.

Работата на служителите е организирана съгласно Правилника за
администрацията в съдилищата. Служителите съвместяват по няколко длъжности, като на главният счетоводител са възложени функциите и касиер-домакин, на административният секретар - деловодството на ДСИ; на съдебния секратар - протоколист са възложени дейностите на служба „Архив”, на съдебния деловодител е възложена работата на деловодител „Бюро съдимост”, а на призовкаря са възложени функциите и на куриер и чистач.

През отчетната година не са констатирани нарушения на трудовата дисциплина, поради което и няма наложени дисциплинарни наказания.

1. СТАНОВИЩЕ ЗА ПРОМЕНИ В ЩАТА

По отношение на броя на магистратските длъжности, предвид изложените по- долу данни за натовареността на съдиите и Районен съд - Малко Търново, през 2018г., намирам, че не се налага промяна на броя им.

През изминалата година съотношението по щат на съдебните
служители/магистратите е 2,5, а съотношението съдебни служители/съдии, съдии по вписванията и държавни съдебни изпълнители е 1,25.

1. ДВИЖЕНИЕ НА ДЕЛАТА

В Районен съд - Малко Търново, през изминалата 2018 година, разпределението на делата и преписките се извършваше чрез Централизираната система за случайно разпределение на делата (ЦССРД). Правилата, по които се осъществява случайното разпределение на делата, са утвърдени със заповед на Председателя на съда и са публикувани на официалната интернет-страница на съда. Постъпилите в съда книжа, подлежащи на образуване в дела, се образуват в деня на постъпването и се разпределят от административния ръководител, посредством програмния продукт ЦССРД.

За управлението на делата в съда се използва програмния продукт САС
„Съдебно деловодство”, разработен от „Информационно обслужване” АД.

Изградена е вътрешна мрежа, до която е осигурен достъп на всички работни
места, като нивото на достъп е в зависимост от длъжността, която заема служителя.

Функционира и уеб-страница на съда, на която се публикуват всички съдебни актове, графика на съдебните заседания, справки за приключилите през съответния календарен месец дела, влезли в законна сила съдебни актове, новини във връзка с работата на съда.

Информацията, публикувана на уеб-страница на съда се актуализира ежедневно.

1.БРОЙ НА ПОСТЪПИЛИТЕ И РАЗГЛЕДАНИТЕ ДЕЛА.

През 2018 г . на производство в Районен съд - Малко Търново стояха за
разглеждане общо 318 дела, при **285** дела през 2017 г. и **415** дела за 2016 г. От тях, 19 дела бяха останали, като несвършени от предходната 2017 г., при 17 броя дела останали несвършени от 2016 г. Увеличението на разгледаните делата през отчетната година спрямо предходата е с 33 дела повече, или имаме ръст на увеличение с 11,15 % .

* 1. ГРАЖДАНСКИ ДЕЛА

Към 1 януари 2018 г. в Районен съд - Малко Търново бяха останалите за разглеждане от предходната 2017 г. 10 граждански дела, при 7 дела за 2017 г. и 8 граждански дела останали за разглеждане от 2016 г.

Постъпилите новообразувани граждански дела през отчетния период са 217
броя, от които 2 дела продължаващи под същия номер. За сравнение новообразуваните граждански дела през 2017 г. бяха 156 броя, а през 2016 г. техният брой бе 123 броя. Наблюдава се чувствително увеличение на постъплението на гражданските дела , като разликата с 2017 г. е с 61 дела представляващи 28% повече и 94 дела представляващи 43 % повече спрямо 2016 г.

При анализ на постъплението на гражданските дела можем да направим извод, че това е една динамична величина, клоняща към устойчиво увеличение на този показател.

Разпределението на постъпилите гражданските дела през 2018г. е следното: 53 дела образувани по искове по СК, ЗЗДН, ЗЛР, ЗГР, ЗЗДет и ЗБЖИРБ; облигационни искове - 4 дела, вещни искове - 3 дела, делби и искове по ЗН – 2, дела по установителни искове – 13, искове по КТ – 2; административни производства – 2, частни граждански дела 33; частни производство по чл.410 и чл.417 от ГПК – 105, или всичко 217 постъпили граждански дела, от които 17 дела са постъпили по подсъдност.

От образуваните граждански производства, с най-голям дял са заповедните производства по чл.410 и чл.417 ГПК – 90 дела, което представлява 41,47 % от всички постъпили граждански дела, следвани от делата по искове по СК, ЗЗДН, ЗЛС, ЗГР, ЗЗДет, ЗБЖИРБ – 53 дела, или 24,44 % и частните граждански производства - 33 дела, или 15,20%. Наблюдава се намаляване на постъплението на частни граждански дела – 33 през 2018 г. при 37 дела през 2017 г. Наблюдава се почти устойчива тенденция в постъплението на делата по член 410 и 417 – 90 дела през 2018 г., при 92 дела за 2017 г. и 52 дела за 2016 г.

Постъпилите граждански дела по общия ред варират през годините: 32 дела
през 2018 г., 22 дела за 2017г. и 25 дела през 2016 г.

През отчетния прериод няма постъпили дела по чл. 310 по ГПК, за разлика от 2017г., когато са постъпили 4 дела и 1 дело, постъпило през 2016г.

Устойчива тенденция се наблюдава и при образуваните дела по вещни искове - 3 дела през 2018 г. , колкото й през 2017 г. – 3 дела и 3 дела през 2016 г.

При постъпилите искове по СК - 7 дела през 2018 г, при 4 дела през 2017 г. и 10 дела за 2016 г. можем да говорим, за динамика на постъпленията на този вид дела.

Тенденцията на намаляване на постъпилите дела се наблюдава при
облигационните искове - 3 дела през 2018 г, 6 дела за 2017 и 0 дела през 2016.

От делата за разглеждане, както и при постъпилите дела, с най висок
относителен дял са тези по чл. 410 и чл. 417 от ГПК - 105 дела през 2018 г., при 92 дела през 2017 г. и 52 разгледани дела през 2016 г., следвани от исковите по СК, ЗЗДН, ЗЛС, ЗГР, ЗЗДет., ЗБЖИРБ – 53 дела, следвани от частните граждански дела - 33 броя образувани през 2018 г., 37 броя образувани
през 2017 г. и 45 броя частни граждански дела, образувани и разгледани през 2016 г.

През 2018 г. са разгледаните 43 граждански дела по общия ред , при 22 дела
през 2017 г. и 32 дела през 2016 г.

Постъпилите новообразувани дела през 2018 г. са разпределени по съдии както следва:

-на съдия Чанко Петков: 32 дела по общия ред, 2 дела от административен характер, частни граждански дела - 31; частни граждански дела по чл. 410 и чл. 417 ГПК- 86 и 31 други граждански дела, преставляващи 83,87% от постъпилите граждански дела.

-на съдия Пламен Дойков: 1 гражданско дело по общия ред, частни
граждански дела - 3, частни граждански дела по чл. 410 и чл. 417 – 19 и други граждански дела – 13. Общо разпределените дела на съдия Дойков в Районен съд - Малко Търново през отчетния период са 35 броя, представляващи 16,13% от постъпилите дела.

По- малко разпределения брой дела на съдия Дойков, произлиза от
обстоятелството, че през цялата календарна 2018 година бе командирован в Районен съд – Средец.

През отчетната 2018 г. в съда се разгледаха общо 227 дела , при 163 бр. граждански дела през 2017 г. и 131 граждански дела за 2016 г.

В сравнение с предходните 2017 г. и 2016 г. се наблюдава тенденция на
увеличаване на гражданските дела за разглеждане , като увеличението спрямо 2017г. е с 64 дела, а спрямо 2016г. са 96 дела повече.

Общият брой разгледани граждански дела през отчетната 2018 г. е 227 броя , от които: искове по СК, ЗЗДН, ЗЛС, ЗГР, ЗЗДет, ЗБЖИЗБ – 53 бр.; облигационни искове - 8 бр.; вещни искове - 4 бр.; делби и искове по ЗН - 4 бр.; установителни искове - 16 бр.; искове по КТ - 2 бр.; административни производства – 2; частни производства 33 бр., частни заповедни производства - - 105 бр.

 През 2018г. съдия Петков е разгледал общо 188 бр. граждански дела, от които: 38 дела по общия ред; 2 административни производства; частни граждански дела -31 бр; частни граждански заповедни - 88 бр. и 1 бр. от групата на други дела.

През 2018 г. съдия Дойков е разгледал общо 39 граждански дела, от които: 5
дела по общия ред; 2 частни граждански дела и 13 частни
граждански заповедни производства.

1.2.НАКАЗАТЕЛНИ ДЕЛА

Към 1 януари 2018 г. останалите несвършени наказателни дела от предходната 2017 г. са 9 бр, при 10 дела останали несвършени към 01.01.2017 г. и 22 наказателни дела за 2016 г.

През отчетната 2018г. в Районен съд - Малко Търново постъпиха 82
наказателни дела, от които НОХД -35 бр.; НЧХД - 5 бр.; НАХД по чл. 78а ЕК- 8
бр.; НЧД - 13 бр. и НАХД - 21 бр. За сравнение, през 2017 г., постъпилите наказателни дела са били 112 бр. от които : НОХД - 52 бр.; НЧХД - 1, НАХД по
чл. 78а НК- 9 бр.; НЧД- 22 бр.; НАХД - 28 бр. и през 2016г.: НОХД-133 бр.; НЧХД- няма постъпили дела.; НАХД по чл. 78а НК - 11 бр.; НЧД - 67 бр. и НАХД - 51 бр., а при 2016 год. постъпилите наказателни дела са били 262 бр., от които: НОХД -133 бр.; НЧХД - няма постъпили дела; НАХД по чл. 78а НК – 11 бр.; НЧД – 67,бр. и НАХД - 51 бр.

При анализ на постъплението на наказателни дела , тенденцията която се очертава е на значително намаляване на постъпленията, като разликата спрямо 2017 год. е 30 дела или 27 % по-малко , а спрямо 2016 год. – 180 дела или 69 % по- малко постъпили дела.

По отношение на постъпилите дела по видовете престъпления, с най-голям дял от 45 % са наказателните дела от общ характер, образувани по обвинения за общоопасни престъпления - 15 дела, при 9 дела за 2017 г. и 22 дела за 2016 г.

Делата, образувани за престъпления против дейността на държавните органи и обществените организации, образувани през 2018г., са 5 броя, всички по чл.279 по НК за незаконно преминаване през границата. По същия показател образуваните дела през 2017 г. са 20 броя , а през 2016 г.- 67 броя. и се отбелязва значителна тенденция на спад при тази група дела. Наблюдаваното намаляване на постъплението по тази група дела, продължила и през 2018 г. е обусловена от факта, че се изгради защитно- възпрепятстващо преградно съоръжение по държавната граница на Република България с Република Турция, което рязко намали мигрантския поток, а с това и извършване на престъпления по чл. 279 и чл. 280 от НК.

Подобни са показателите и за образуваните дела за престъпления против собствеността – 7 дела, представляващи 20%, от всички постъпили дела от наказателен характер през 2018 г. , при 9 дела за 2017 г., и за 2016 г – 12 образувани дела.

През 2018 г. няма образувани дела по НОХД за извършено престъпление против личността, включително и за извършени телесни повреди, при образувани 3 дела през 2017г, а през 2016 – 1 дело от този вид.

Образуваните дела против стопанството са 4 бр., против семейството и младежта - 2 дела.

Увеличено постъпление се наблюдава при делата от наказателно-частен характер – 5 броя, при 1 дело за 2017 и 1 дело за 2016г.

Постъпилите дела по чл. 78а НК през 2018 г. са 8 броя , през 2017 г. са били 9,
при 11 дела за 2016 г.

През 2018 г. постъпилите ЧНД-съдебно производство са 8 бр. , при 22 дела през 2017 г. и 57 дела през 2016г, а ЧНД от досъдебното производство през 2018 са 5 дела .

През отчетната година са образувани 21 дела от административно наказателен
характер, при 28 дела за отчетната 2017 г .и 51 дела образувани през 2016 г.

От изложените данни за постъпилите наказателни дела можем да отчетем
чувствително намаление на постъплението спрямо предходните 2017 г.и 2016 г, което довежда до извода, че както при гражданските дела, така и при наказателните дела, постъплението е една динамична величина, варираща през годините, без ясно обособена тенденция.

През отчетния период в Районен съд - Малко Търново не са образувани наказателни дела от общ характер със значим обществен интерес.

Разпределените дела по съдии пред 2018 год. е както следва:

-на съдия Чанко Петков - 71 наказателни дела от които: НОХД - 31 бр.; НЧХД - 1 бр.; НАХД по чл. 78а - 8 бр.; ЧНД - 11бр. и НАХД -20 бр.

-на съдия Пламен Дойков - 11 наказателни дела от които: НОХД - 4 бр.; НЧХД - 4 бр.; НАХД по чл. 78а - 0 бр.; ЧНД – 2 бр. и НАХД - 1 бр.

Общият брой на разгледаните наказателни дела през отчетния период в Районен съд - Малко Търново е 91 броя, при 122 дела през 2017 г. и 284 дела през 2016 г.

С най- голям относителен дял от всички наказателни дела през 2018 г. са
разгледаните НОХД дела - 38 бр., при 57 дела през 2017.г.и 142 дела през 2016 г., следвани от НАХД - 24 бр., от които чл. 78а НК - 9 бр., при 10 бр. през 2017г. и 32 бр. през 2016 г.и ЧНД - 14 бр.през 2018 г., при 22 дела през 2017 г., и 68 дела през 2016 г.

От разгледаните през 2018 г. административно-наказателните дела най-голям е броя на делата по Закона за Митниците и Валутния закон - 15 дела, при 12 дела през 2017 г. и при 18 дела за 2016 г, следвани от дела на КАТ - 5 бр., при 10 дела през 2017 г.и 18 дела за 2016 г.

Както през 2017 г.и през 2016 г. няма образувани дела по УБДХ.

Разгледаните наказателни дела през календарната 2018 год. са 91 бр. от които НОХД 38 дела; НЧХД 6 дела дела по чл. 78а НК – 9 бр. ЧНД – 13 дела НАХД – 13 дела.

2.БРОЙ НА СВЪРШЕНИТЕ ДЕЛА.

През отчетния период са свършени общо 291 дела, при 266 дела свършени през 2017 г и 398 дела през 2016 г.

Свършените граждански дела през отчетния период са 213 бр., при 153 бр. за
2017 г. и 124 бр. за 2016 г.

Наказателните дeла свършени през 2018 г. са 78 бр., при 113 бр. за 2017 г. и
 274 бр. през 2016 г.

Свършените дела в срок до 3 месеца през 2018 г. са 278 дела , което е 96% ,
при 260 дела през 2017 г. - 98 % и 379 дела през 2016 г.- 95 % .

В края на отчетния период са останали несвършени 27 дела, от които 14
граждански дела и 27 наказателни дела.

През 2018 г. в Районен съд – Малко Търново, със съдебен акт по същество са
решени общо 238 дела 81,79 % спрямо общия брой приключени 291 дела , от които 198 бр. граждански дела 92,96 % спрямо всички 213 бр. приключени граждански дела и 40 бр. наказателни дела – 51,28%, спрямо всички 78 бр. приключени наказателни дела.

През 2018г. няма просрочено предаване на съдебни актове.

Обжалваните и протестирани съдебни актове на съда през отчетния период са общо 29 бр., или само 9,96 % са били обект на контрол от висша съдебна
инстанция, което говори, че участниците в съдебния процес, като цяло, са били
доволни от постановените съдебни актове от първоинстанционния съд. По
наказателни дела са обжалвани 23 бр. съдебни актове, а по граждански дела 6 бр. За сравнение, обжалваните дела през 2017 г. са били 25 бр., което е 11,65%, а през 2016 г. – 47 бр.- 11,80%.

През годината са върнати от БОС, ВКС и Административен съд Бургас общо
22 дела, актовете по които са били обжалвани. От тях 5 бр. са по граждански дела и 22 бр. са по наказателни дела. Изцяло потвърдени са 14 съдебни акта, което съставлява 63,64 % от всички обжалвани дела.

2.1.ГРАЖДАНСКИ ДЕЛА

През изминалата 2018 година в Районен съд --. Малко Търново са азгледани 227 граждански дела, от които са свършени общо 213 дела и 14 дела са останалите несвършени в края на отчетния период. Със съдебен акт по същество са приключили 198 дела, а 15 дела са прекратени на различни основания.

Приключените 213 граждански дела представляват 93,83 % от стоящите на
производство 227 дела, като от тях 208 дела са приключили в 3-месечен срок от образуването, което представлява 98% от свършените дела.

По отношение на броя на не приключилите производства - постъпването на
делата през последните дни на годината и процесуалните срокове, уредени в ГПК, предпоставят невъзможността за приключването им в рамките на същата година.

През изминалата година, приключените в тримесечен срок граждански дела са 98% при 99% за 2017 г. и 95% за 2016 г. Видно от посочените показатели се наблюдава лек спад на делата, приключили в тримесечен срок, което говори, че се запазва създадената добра организация на работа от съдия Петков, съдия Дойков, и съдебната администрация.

През 2018 година пред Окръжен съд - Бургас са обжалвани 6 граждански дела, върнати от БОС и ВКС са 4 граждански дела, от които изцяло е потвърден 1 съдебен акт.

Съдия Чанко Петков е приключил общо 174 граждански дела, от които: по
общия ред - 25 дела, 1 дело административно производство; ЧГД – 31 дела; 86 частни граждански дела по чл. 410 и 417 ГПК и 31 други дела.

Съдия Пламен Дойков е приключил общо 39 граждански дела, от които: по
общия ред - 5 дела, ЧГД – 2 дела, по чл.410 и чл.417 по ГПК – 19 бр. , и други дела – 13 бр.

2.2 НАКАЗАТЕЛНИ ДЕЛА

За отчетната година в съда са свършени 78 наказателни дела, които представляват 85,71 % от всички за разглеждане 91 наказателни дела. От тях със съдебен акт по същество са приключили 40 дела, 26 дела са приключили със споразумение, 3 дела са върнати за доразследване и 9 дела са прекратени по други причини.

От предходната 2017 година останалите несвършени наказателни дела са 9
бр., от които НОХД - 3 бр.; НАХД 3 бр.; НАХД по чл. 78а НК -1 бр. и 1бр ЧНД.

От всичко разгледаните наказателни дела от общ характер 91 дела, изцяло са свършени 78 дела, като от тях, 70 дела са приключили в 3-месечен срок от образуването им, което е 90% от свършените наказателни дела ( при 96% за 2017г.и 95% за 2016 г). От изнесените данни се вижда, че броят на приключилите наказателни дела в тримесечен срок бележи тенденция на намаляване.

Приключилите НАХД дела по чл. 78а НК са 9 бр., всички решени в тримесечен срок.

От административно-наказателните дела, са свършени 16 бр. От тях в
тримесечен срок са приключени 13 бр. дела, което представлява 81% от свършените НАД.

Разгледаните наказателните частни дела са 13 бр., всички приключили в срок до 3 месеца.

От свършените всичко 34 бр. наказателни дела от общ характер, със съдебен акт по същество са приключили 6 бр. дела, а 26 бр. дела са прекратени със споразумения и 2 бр. дела са върнати за доразследване.

От 9 бр. дела за разглеждане по чл. 78а НК по същество са решени всички от тях.

През 2018 г. са приключени 13 бр. НЧД от досъдебното производство, като всички са приключили в срока до 3 месеца от образуването им, което представлява - 100% . Едно дело, за кумулация, е останало несвършено към 31. 12.2018 г.

През отчетния период са свършени 6 броя НЧХД дела, от които 5 в тримесечен срок и едно дело е върнато за доразследване.

През 2018 година пред БОС и АдмС Бургас са обжалвани или протестирани
общо 17 съдебни акта, постановени по наказателни дела, от които 10 решения по НАХД и 3 определение по ЧНД. Има 4 обжалвани присъди. Обжалвани са и 5 съдебни акта по НЧХД.

През годината са върнати от БОС, ВКС и АдмС Бургас общо 17 наказателни
дела. Изцяло потвърдени са 11 бр. дела, което представлява 64,71 %.

От приключените през 2018 г. 34 наказателни дела, със споразумения са приключили 26 бр.- 76,47 % , при 43 бр. или 79,62% през 2017 г. и 114 бр. дела за 2016 г. или 41,20 %, което говори за една тенденция на увеличаване на делата приключващи със съдебно споразумение.

Пред отчетната година има една оправдателна присъда постановена от Районен съд - Малко Търново.

Решените наказателни дела от съдия Чанко Петков през 2018 год. са 61бр, както следва: 29 бр. НОХД; 2 бр. НЧХД; 8бр. НАХД по чл.78а от НК, 10 бр. ЧНД и 12 бр. НАХД. Съдия Петков е свършил, като е решил по същество общо 33 бр. дела, от които: 5 бр. НОХД; НАХД по чл. 78 а НК – 8 дела; 8 бр.ЧНД и 12 дела по АНХД.

Решените наказателни дела от съдия Пламен Дойков през 2018 г. са 17бр, разпределени в сладните групи: 5 бр. НОХД; 4бр. НЧХД; НАХД по чл.78а по НК - 1бр; 3бр.ЧНД и 4 бр. НАХД. Съдия Дойков е решил по същество общо 7 бр. дела от които: 1 бр. НОХД; 1 НАХД по чл. 78а НК НЧХД и 1бр. ЧНД и 4 бр. НАХД.

Осъдените лица по наказателни дела от общ характер са 35, като в това число няма непълнолетни.

На лишаване от свобода до 3 г. са осъдени 16 лица, на 12 от които е наложено условно наказание.
 Наказание „парична глоба” е наложено на 11 подсъдими, а на 7 подсъдими е наложено наказание „пробация”. На един подсъдим съда не е наложил наказание и 1 подсъдим е оправдан.

На 9 лица са освободени от наказателна отговорност и им е
наложено административно наказание „глоба” по чл. 78а НК

През отчетната 2018 г. има 2 бр. НОХД, които са върнати от съдия-докладчик на прокуратурата за доразследване.

1. СРЕДНА ПРОДЪЛЖИТЕЛНОСТ НА
РАЗГЛЕЖДАНЕ НА ДЕЛАТА.

От справката, съпътстваща доклада се установява, че в тримесечен срок са
приключени 278 бр. дела, което представлява 96% от всички свършени дела, което
е един много добър резултат, постигнат от Районен съд - Малко Търново.

Различните видове дела, решени в срок до три месеца, са както следва:

 ГРАЖДАНСКИ ДЕЛА ПО ОБЩИЯ РЕД - 87%
ЧАСТНИ ГРАЖДАНСКИ ДЕЛА- 100%

ДЕЛА ПО чл. 410 и чл.417 ГПК- 100%

 ДРУГИ ГРАЖДАНСКИ ДЕЛА- 100%

 НОХД- 88%

 НЧХД - 83%

 Чл.78а НК- 100%

 ЧНД- 100%

 АНХД- **81%**

В тримесечен срок са решени общо 208 граждански дела, което представлява 98% от всички свършени граждански дела.

По същият показател, решените наказателни дела са 70, представляващи 90 % от всички свършени наказателни дела.

Всичко свършените в тримесечен срок 278 дела през 2018г.
представляват 96 %, което е показател, говорещ за много добрата организация на работа.

За приключване на някои от делата след 3-месечния срок, влияние оказва
отдалечеността на съдебния район от областния център и служебната ангажираност на процесуалните представители на страните по гражданските дела и вещите лица, обективната невъзможност на вещите лица да изготвят в указания срок възложените им експертизи, както и обективната невъзможност за явяването в съдебно заседание на страните, техните процесуални представители и вещите лица поради труднопроходими пътища през зимния период. Подобни са причините и за не приключилите наказателни дела в тримесечен срок. Особено затруднение съдът среща при призоваване на подсъдими по дела образувани по чл. 279 НК. Често на посочения в обвинителния акт адрес се оказва, че няма такова лице и съдът предприема мерки за издирване на лицето, което отнема доста време до установяване на актуален адрес и призоваване на подсъдимия.

НАТОВАРЕНОСТ НА РАЙОНЕН СЪД -МАЛКО ТЪРНОВО.

СВЕДЕНИЯ ОТНОСНО ДЕЙНОСТТА НА ВСЕКИ ЕДИН ОТ РАБОТЕЩИТЕ В СЪДА СЪДИИ

В Районен съд - Малко Търново през цялата 2018 г. действително са отработени 24 човекомесеца.

Средна натовареност на съдиите:

Натовареност по щат спрямо всички разглеждани дела за 2018г. е 13,25 ,
при е **11,88** за 2017 г. и **17,29** за 2016 г.

Натовареност по щат спрямо свършените дела за 2018 г. е 12,13, при **11,08**
за **2017** г. и **16,58** за **2016** г.

Действителната натовареност спрямо делата за разглеждане за 2018 г. е 26,50, при 14,25 през 2017 г. и 20,75 за 2016 г.

Действителната натовареност спрямо свършените дела за **2018г**. е **24,25**,за **2017** г. е 13,30, при **19,90** за **2016** г.

При отчитане на натовареността на съдиите следва да се отбележи, че натовареността е с тенденции на увеличаване спрямо последните две години.

През календарната 2018 година в Районен съд -Малко Търново правораздава само съдия Чанко Петков. Със Заповед с № 1081 / 27.11.2017 г. на Председателя на Окръжен съд- Бургас, поради оперативна необходимост, съдия Дойков бе командирован в Районен съд - Средец за времето от 01 януари 2018 г. до 30.06. 2018 г. включително. Със Заповед № 554 / 14.06.2018 г. на Председателя на окръжен съд-Бургас командироването на съдия Дойков бе продължена до 31.12. 2018 г. включително.

За отчетната година няма регистрирани жалби от граждани и сигнали от РП
М.Търново. Няма жалби за бавност.

През годината съдиите при Районен съд - Малко Търново положиха усилия за правилното изясняване на делата и за спазване на законовите срокове при
разглеждането и решаването им.

1. СЪДЕБНО ИЗПЪЛНЕНИЕ

 През 2018 година в съдебно-изпълнителната служба при Районен съд-Малко Търново има образувани 29 изпълнителни дела, от които 27 в полза на държавата, 1 в полза на юридическо лице и 1 в полза на частно лице. За сравнение през предходната 2017 г. е било образувано едно дело, а през 2016 г. е нямало образувани изпълнителни дела.

В началото на отчетния период несвършените изпълнителни дела са 98.
Разпределението на видове изпълнителни дела, подлежащи на изпълнение, е следното:

-в полза на държавата - 66 дела, от които 52 публични държавни вземания и 14 дела частни държавни вземания;

-в полза на юридически лица: 43, от които в полза на банки - 24 дела и в полза на други юридически лица - 19 дела

-в полза на граждани: 9 дела, от които за издръжки - 8 дела и 1 друго дело.

През отчетния период са прекратени 2 изпълнителни дела, едно от които поради реализиране на парично вземане в размер на 1005лв. и едно поради реализиране на изпълнително действие – опис на недвижимо имущество.

Събраната сума по делата възлиза на 3 711 лв. при 5136лв. за 2017г. и 6637,82 лв. за 2016 г.

От събраните суми 1 660 лв. са в полза държавата , 1 419 лв. в полза на юридически лица и 632 лв. в полза на граждани.

Събраните и отчетени държавни такси са в размер на 376 лв.

В края на отчетния период несвършените изпълнителни дела са 116 броя със
стойност на вземанията в размер на 211 431 лв., от които:

-в полза на Държавата – 10 826 лв.;

-в полза на юридически лица – 187 420лв.;

-в полза на граждани – 13 183 лв.

Ниската събираемост на вземанията се дължи на липса на секвестируемо
имущество у длъжниците, на необезпечеността на вземанията, на голямата
безработица в съдебния район на ДСИ, дължаща се на икономическата конюнктура, както в самия съдебен район, така и в страната, като цяло и не на последно място на незаинтересоваността на взискателите.

От 01.01.2018 до 25.03.2018 год. функциите на държавен съдебен изпълнител се изпълняваха от съдия Чанко Петков, поради незаетата длъжност. След проведен конкурс по документи от Министъра на правосъдието за държавен съдебен изпълнител бе назначен г-н Славей Славчев Хардалов, който встъпи в длъжност на 26.03.2018 г.

IV.СЛУЖБА ПО ВПИСВАНИЯ

От 01.01.2018 год. до 14.02.2018 год. като съдия по вписванията работи г-н Тихомир Костов, който смени местоработата си в Районен съд- София. От 15.02.2018 год. до 09.04.2018 год. функциите на съдия по вписванията се изпълняваха от съдия Чанко Петков. След повреден конкурс по документи от Министъра на правосъдието за съдия по вписванията бе назначена г-жа Донка Янкова Русинова, която встъпи в длъжност на 10.04.2018 г.

За периода от 01.01.2018 г. до 31.12.2018 г. са извършени общо 1110 бр. вписвания, при 493 бр. вписвания през 2017г , и 703 бр. вписвания, заличавания и отбелязвания през 2016г. От тях: договори за продажба- 206 бр.; договори за дарения- 30 бр., договори за наем -71 бр., аренди – 2бр., договорни и законови ипотека -7 бр.,заличаване на ипотеки – 7бр., възбрани – 24 бр., постановления – 29 бр., искови молби – 6бр., делби – 12 бр., КНА – 6бр., обстоятелствени проверки – 15бр., решения на ПК – 6 бр., АДС – 18 бр., АОС – 662бр. и други – 8бр. Събраните и отчетени такси през 2018г. са в размер на 8 356 лв. Запазва се тенденцията на плавно увеличение на вписванията и нотариалната дейност в съдебния район.

V. ПРОВЕРКИ И РЕВИЗИОННА ДЕЙНОСТ

През изминалата отчетна година в Районен съд - Малко Търново не са
извършвани проверки и ревизии от инспектората при ВВС.

Със Заповед № 1022/05.11.2018 г. г. на Председателя на Окръжен съд - Бургас бе извършена Контролно-тематична проверка, за периода 01.01.2018г. до 01.11.2018г.

VI .СГРАДЕН ФОНД И ТЕХНИЧЕСКА
ОБЕЗПЕЧЕНОСТ

Сградата, в която се помещава Районен съд-Малко Търново, е публична държавна
собственост с предоставени права за оперативно управление и стопанисване на
Председателя на районния съд. Същата е в много добро състояние и осигурява
нормални условия за работа на магистратите и съдебните служители.

В сградата на Съдебната палата се помещават Районен съд- Малко Търново,
Районна прокуратура- Малко Търново, Службата по вписванията и звено от съдебната охрана.

Адвокатите и гражданите се запознават с материалите по делата в деловодството на съда, където са осигурени подходящи условия за целта. На първия етаж е обособено подходящо помещение за адвокатска стая.

Техническото оборудване в Районен съд - М.Търново е на добро ниво. Двете
съдебни зали и всяко работно място разполага с компютър и периферни устройства, подходящи за изпълнение на служебните задължения. В PC-Малко Търново е изградена локална компютърна мрежа с 13 работни точки. Налични са 2 бр. сървър, 13 бр. компютъра, 4 бр. принтера и 3 бр. мултифункционални устройства. В едната от съдебните зали е инсталирана и звукозаписна уредба.

През изминалата година бяха закупени два компютъра на нуждите на съдията по вписвания и държавния съдебен изпълнител.

В Районен съд - М.Търново се използва Централизираната система за случайно разпределение на дела , а за управлението на делата се използва САС „Съдебно деловодство” на „Информационно обслужване” АД. Осигурен е достъп до Интернет със средства на съда. Районен съд - Малко Търново има електронна страница, на която се публикуват съдебните актове по гражданските и наказателни дела, могат да се правят справки за насрочените дела, публикуват се обяви за конкурси за свободни длъжности и др.

Счетоводното обслужване на съда през 2018 г. се извършва чрез използването на счетоводна програма “Конто”.

Бюро съдимост в Районен съд - Малко Търново функционира в съответствие с Наредба № 8/26.02.2008 г. на Министерство на правосъдието за функциите и
организацията на дейността на бюрата за съдимост. Внедрена е и се използва
информационната система АИС “Бюра съдимост-CSCS” на “Индекс България”.
Системата функционира нормално на едно работно место. Чрез нея комуникацията с Бюрата съдимост в другите съдилища е изключително лесна. Свидетелства за съдимост на граждани, родени извън границите на съдебния район на съда, се предоставят в рамките на няколко часа, а на гражданите, родени в границите на съдебния района незабавно. През отчетния период са издадени 289 броя свидетелства за съдимост; издадени са 124 бр. справки за съдимост, 417 бр. са отговорите на запитвания на други съдилища.

Връчените съдебни книжа и призовки през отчетния период са 566 бр .

Събраните от Районен съд - Малко Търново държавни такси през 2018 г. са в
размер на 15 613,49 лв, а общо събраните приходи са в размер на 20 784,16 лв

Одобрените и разходените бюджетни средства са в размер на 348 434,92 лв.

В заключение може да се посочи, че през изтеклата 2018 година, съдиите и
служителите в Районен съд - Малко Търново положиха много старания и усилия , в резултат на което приключиха годината с много добри показатели. Колективът на Районен съд Малко Търново е изключително добре организиран и с добра квалификация, всеки служител познава трудовите си функции, притежава необходимите умения и изпълнява отлично професионалните си задължения. Целят състав на съда са мотивирани и старателни в работата си , което се вижда и от горепосочените резултати, поради което считам, че правораздаването и административното обслужване на гражданите през 2018 година от Районен съд — Малко Търново е едно много добро.

Приложение: Отчет за работата на Районен съд- Малко Търново за 12 месеца на 2018 г.

АДМ. РЪКОВОДИТЕЛ- ПРЕДСЕДАТЕЛ

 НА РАЙОНЕН СЪД- МАЛКО ТЪРНОВО :

/ ЧАНКО ПЕТКОВ /